На основу члана 56. став 1. тачка 12. Статута Града Ниша („Службени лист Града Ниша“, бр. 88/2008, 143/2016 и 18/2019) и члана 116. став 1. и 117. став 1., 4. и 5. Пословника Скупштине Града Ниша („Службени лист Града Ниша“, бр.6/2017 – пречишћен текст)

Градско веће Града Ниша на седници одржаној 05.09.2022. године, подноси

**АМАНДМАН I**

на Предлог одлуке о изменама Одлуке о буџету Града Ниша за 2022.годину

I У Предлогу одлуке о изменама Одлуке о буџету Града Ниша за 2022. годину, утврђеног Решењем Градског већа Града Ниша, број 866-1/2022-03 од 29.08.2022. године. године у члану 3. став 2 мења се и гласи:

"Средства текуће буџетске резерве планирају се у буџету града у износу од 20.000.000 динара."

II У члану 8 у Разделу 5 Градска управа за финансије, Глава 5.01 Градска управа за финансије, Програм 15 Опште услуге локалне самоуправе, Програмска активност 0602-0009, Текућа буџетска резерва, функција 160 Опште јавне услуге некласификоване на другом месту, број позиције 77, економска класификација 499 – Средства резерва, износ од: „30.000.000“ замењује се износом од: „20.000.000“.

У Разделу 6 Грaдска управа за грађевинарство, Глава 6.01 Градска управа за грађевинарство, Програм 15 Опште услуге локалне самоуправе, Програмска активност 0602-0001 Функционисање локалне самоуправе и градских општина, функција 130 Опште услуге, број позиције 87, економска класификација 424 Специјализоване услуге, износ од: „27.000.000“ замењује се износом од: „37.000.000“.

III Овај Амандман постаје саставни део Предлога одлуке о изменама Одлуке о буџету Града Ниша за 2022. годину.

О б р а з л о ж е њ е

Градско веће Града Ниша, на седници одржаној 29.08.2022. године, утврдило је Предлог одлуке о изменама Одлуке о буџету Града Ниша за 2022. годину.

Разлог за подношење амандмана је повећање средстава за реализацију решења грађевинске инспекције о уклањању бесправно изграђених објеката.

На основу наведеног, Градско веће Града Ниша подноси Амандман на Предлог одлуке о изменама Одлуке о буџету Града Ниша за 2022. годину којим се смањењује за 10.000.000 динара позиција 77 у Предлогу одлуке о изменама Одлуке о буџету Града Ниша за 2022. годину и за исти износ увећа позиција 87 у наведеном Предлогу одлуке.

У складу са чланом 117. став 5. Пословника Скупштине Града Ниша, овај амандман постаје саставни део Предлога одлуке о изменама Одлуке о буџету Града Ниша за 2022 .годину.

Број: 914-8/2022-03

У Нишу, 05.09.2022.године

ГРАДСКО ВЕЋЕ ГРАДА НИША

ПРЕДСЕДНИЦА

Драгана Сотировски